Радња њеног другог романа "Пола жутог сунца" (2006), названог по застави краткотрајне нације Бијафре, смештена је у период пре и током нигеријског грађанског рата. Овај роман је 2007. добио Наранџасту награду за белетристику, као и књижевну награду "Anisfield-Wolf Book Award". Према овом роману 2014. снимљен је истоимени филм у ком глуме Чуетел Еџиофор и Танди Њутон. У новембру 2020. године књига "Пола жутог сунца" освојила је Награду за женску белетристику ("Women's Prize for Fiction") и проглашена је најбољом књигом у 25-годишњој историји ове награде.